|  |  |
| --- | --- |
| referat  Handicapråd | |
|  | |
| dATO: | 28. februar 2017 |
| sTED: | mØDELOKALe nysted, rÅDHUSET |
| tIDSPUNKT: | kl. 12.30 |
| DELTAGERE: | |  |  |  |  | | --- | --- | --- | --- | |  | Afbud: |  | Fremmødt SUPpLEANT | | Kenneth Nielsen  (rep. fra DH, formand) |  |  | ---- | | Bent Munch  (repræsentant fra DH) |  |  | ---- | | Per Steen  (repræsentant fra DH) |  |  | ---- | | Laila Groth  (repræsentant fra DH) |  |  | ---- | | bjarne Hansen  (repræsentant fra DH) |  |  | ---- | | Charlotte Wiberg  (Park, Vej og Ejendomme) |  |  | ---- | | Pedro Michael  (socialområdet) |  |  | ---- | | Susan Rasmussen  (Dagtilbud) |  |  | ---- | | Ole bronné Sørensen  (Byrådsrepræsentant) |  |  | ---- | | Bente lerche-Thomsen  (Byrådsrepræsentant) |  |  | ---- | |
| rEFERENT: | Charlotte Christiansen |

|  |
| --- |
|  |

# godkendelse af dagsorden.

Dagsorden godkendt.

# godkendelse af referat fra møde d. 24.1.2017.

Referatet godkendt.

# Børn/unge og uddannelse v/virksomhedskonsulent Søren Rasmussen.

Søren er ansat som virksomhedskonsulent i Guldborgsund Handicap og fortalte om det de gør for deres borgergruppe – både i forhold til job, uddannelse og kurser.

For ca. 10 år siden begyndte de på funktionsuddannelsen – et specielt tilrettelagt forløb med læring af nye kompetencer. Det er ikke en kompetencegivende uddannelse, men mere noget der skræddersys til enkelte.

På et tidspunkt etablerede de et kursus i samarbejde med VUC, et praktisk matematikkursus, der blev afholdt internt og med stor succes. Siden har der været afholdt flere tilsvarende kurser, men de blev afholdt på VUC og de kører stadig her 5-6 år senere.

For 3 år siden lavede de en aftale med CELF/AMU, hvor der bl.a. var mulighed for at tage truckcertifikat. For de borgere, der arbejder på Besøgsgården, er der ofte behov for, at de har kørekort, hvorfor der er lavet en aftale med en kørelærer.

Søren blev spurgt, hvordan det forankres i forhold til økonomi og det lovmæssige? Der er ikke et egentligt budget, men de får en masse opgaver ind fra forskellige virksomheder, så i den forstand er der jo både noget økonomisk og lovmæssigt at forholde sig til.

De borgere, der er medlemmer af medarbejderrådet, har efterspurgt noget omkring arbejdsmiljø, løfteteknik m.v., så det arbejdes der på at finde en løsning på.

Hvad hvis der kommer en velfungeret handicappet, blev Søren spurgt om: Som udgangspunkt er det borgere med førtidspension, der kommer hos os, så derfor kan vi ikke kigge på uddannelse, da det også har noget med forsørgelsesgrundlaget at gøre, og man ikke kan begge ting. Der er nu lavet en aftale med Jobcentret om at kigge på andre muligheder i resten af 2017, for denne borgergruppe.

# Orientering om handicaprådets arbejde – Besøg af danni lund fra dansk blindesamfund, kreds storstrømmen

Årsagen til invitationen til dette møde kom på grund af en avisartikel i Folketidende, hvor Danni Lund havde udtrykt sin utilfredshed over manglende tilgængelighed for blinde/svagtseende borgere, der skulle gøre brug af Borgerservice på Biblioteket. Danni fik en orientering om Handicaprådets arbejde og sammensætning ligesom der blev orienteret om Tilgængelighedsudvalget, som Danni blev inviteret til at blive en del af fremover, hvilket han takkede ja til, da han ikke vidste, at sådan et udvalg fandtes.

Det blev ligeledes oplyst til Danni, at der er valg til det nye Handicapråd d. 27. marts, og opfordrede Dansk Blindesamfund til at komme.

# orientering fra formanden og handicaprådets medlemmer

**Bent** gav en orientering om Det Centrale Handicapråds Årsmøde d. 7.2.2017, hvor der blev sat fokus på fordomme om mennesker med handicap og hvordan vi bekæmper fordommene, hvorfor omdrejningspunktet var:

* Hvordan kan vi styrke det personlige møde mellem personer med og uden handicap?
* Hvordan kan vi styrke bevidstheden om, at personer med handicap er en del af samfundets fællesskaber?
* Hvordan kan vi styrke, at mennesker med handicap og handicaporganisationerne er med til at bekæmpe fordomme?

Alt i alt var det en rigtig god dag, hvor både formiddagens oplæg, de forskellige workshops og eftermiddagens forestilling satte en masse tanker i gang hos deltagerne.

**Per** er kommet i besiddelse af det materiale, som Børne- og Socialministeriet har udsendt forslag til lov om ændring af lov om social service, lov om socialtilsyn og lov om retssikkerhed og administration på det sociale område, til høring og har i den forbindelse nogle kommentarer til indholdet i forhold til det BPA- relaterede, hvor der bl.a. mangler retningslinjer i forhold til ordningen. Det er bekymrende, at flere kommuner halverer administrationsbidraget uden væsentlig begrundelse og med meget kort varsel, hvilket gav anledning til en drøftelse i Handicaprådet omkring betaling at administrationsbidraget for BPA.

Det blev aftalt, at Socialområdet ville fremsende resultatet af høringerne og de endelig lovforslag når de foreligger.

**Bjarne** rejste et spørgsmål omkring post til demente borgere sendt fra kommunen. Det er problematisk, hvis der sendes post til demente borgere uden også at sende en kopi til de pårørende, hvilket kommunen er forpligtet til at gøre.

**Kenneth** spurgte til, hvem der er ansvarlig for ombygningen på Sundskolen, da han undrede sig over, at Tilgængelighedsudvalget ikke var blevet kontaktet. Bente kunne oplyse, at der fortsat er mange uafklarede spørgsmål i denne sag og den slet ikke er afklaret endnu.

Der er lagt de efterspurgte fliser ved indgangen til Borgerservice/Biblioteket, men det har desværre også betydet, at der er nogle borgere der tror, at det er en ny p-plads.

Der blev spurgt til, om der er en procedure på plejehjem, når deres borgere enten indlægges på sygehus eller afgår ved døden? Charlotte C. lovede at undersøge dette.

Dette afstedkom et spørgsmål fra Susan: Hvor er grænsen for sager der tages op på Handicaprådet contra Ældrerådet? De sidste punkter har været lidt af en gråzone.

Til dette gjorde Kenneth opmærksom på, at det sagtens kan dreje sig om en yngre hjerneskadet/dement der er på plejehjem.

# drøftelsespunkter

* Fremtidige projekter til Tilgængelighedspuljen.

Udsat til næste møde, da Charlotte W ikke deltog i mødet.

* 1. Handicaprådets arbejdsform

Der var en snak om det vil være en idé at oprette en FaceBook side, der hedder Handicaprådet i Guldborgsund Kommune eller Danske Handicaporganisationer Guldborgsund.

Dette undersøges nærmere med Kommunikationsafdelingen.

# Mainstreaming af handicaprådet.

Intet.

# Eventuelt

Intet.

* 1. Punkter til næste møde.

Hvordan kan vi komme ud på de Sociale medier?